Os dez mandamentos

Os dez mandamentos (en ) é un filme épico e relixioso estadounidense de 1956 producido, dirixido e narrado por Cecil B. DeMille rodado en VistaVision (cor de Technicolor), e estreado por Paramount Pictures. Baséase na novela de 1949 Prince of Egypt de Dorothy Clarke Wilson, a novela de 1859 Pillar of Fire de J. H. Ingraham, a novela de 1937 On Eagle's Wings de A. E. Southon, e o Libro do Éxodo. Os dez mandamentos é unha versión dramatizada da historia bíblica de Moisés, un príncipe exipcio adoptado que se converte no libertador do seu verdadeiro pobo, os hebreos, e lidéraos no Éxodo cara ó monte Sinaí, onde recibe de Deus os Dez mandamentos. O filme está protagonizado por Charlton Heston no papel principal, Yul Brynner como Ramsés, Anne Baxter como Nefertari, Edward G. Robinson como Datán, Yvonne De Carlo como Séfora, Debra Paget como Lilia e John Derek como Xosué; ademais tamén aparecen Cedric Hardwicke como Seti, Nina Foch como Bithiah, Martha Scott como Iochabel, Judith Anderson como Memnet e Vincent Price como Baka, entre outros.

Filmado en localizacións de Exipto, como o monte Sinaí e a península do Sinaí, o filme foi unha das derradeiras e máis exitosas obras de DeMille. É un remake parcial do filme mudo homónimo de 1923, e conta cun dos meirandes escenarios xamais creados para un filme. Estreouse nos cinemas dos Estados Unidos o 8 de novembro de 1956, e no momento da súa estrea, foi o filme máis caro xamais feito.

 Sinopse 
Moisés, acabado de nacer, é recollido do río pola filla do faraón, Bitia. Ela adóptao e críao na corte real. Cando Moisés medra, gaña o aprecio do faraón Seti, pai de Nefertari, e de Ramsés, o que desgusta a este, o futuro Ramsés II. Mais Moisés un día descobre a súa orixe hebrea e coñece a súa verdadeira familia, o que o leva a deixar a súa vida como príncipe, converténdose en escravo.

Moisés salva da morte outro escravo, Xosué, ao matar o cruel e abusivo arquitecto Baka, e é expulsado de Exipto polo faraón. Ten que cruzar o deserto para chegar a terras dos pastores de Madián, e convértese en pastor e forma unha familia con Séfora, filla de Xetró, un dos xeques de Madián.

Mais o desexo de Deus é que libere os hebreos da escravitude, e un día chama a Moisés por medio dunha matogueira ardendo e revélalle a súa palabra. Moisés regresa a Exipto, onde Ramsés, casado con Nefertari, se converteu no faraón trala morte do seu pai. Moisés pídelle que libere o seu pobo, mais ante a negativa do faraón fai caer as dez pragas preparadas por Deus. Só a última, que provoca a morte dos primoxénitos de Exipto e polo tanto o seu, fai que Ramsés ceda.

Cando os xudeus de Exipto escoitan a revelación de Deus, Moisés guía o seu pobo cara ao deserto despois da noite en que o Anxo da Morte quitou a vida dos primoxénitos. Porén, Ramsés vese influído pola súa esposa Nefertari, que endurece de novo o seu corazón e decide acabar cos hebreos. Mais grazas ao poder divino, Ramsés perde todo o seu exército no mar Vermello, cubríndoo coas augas. Ramsés comprende entón que o Deus de Moisés é o verdadeiro Deus.

Nas chairas do Sinaí, Moisés ascende á montaña sagrada para recibir os Dez Mandamentos que rexerán a vida do pobo de Israel agora liberado. Con todo, ao ver que se demora 40 días e 40 noites na montaña, os hebreos desespéranse e caen na tentación de construír un becerro de ouro ao que adorar. Ao regresar Moisés e descubrilos, desátase a súa ira e lánzalles as táboas da lei, ademais de seren condenados por Deus a vagar durante corenta anos polo deserto.

Moisés termina a súa vida en Moab proclamando a liberdade da Terra e dos seus habitantes.

 Personaxes 

 Charlton Heston como Moisés (e a voz de Deus na silveira en chamas)
 Yul Brynner como Ramsés II
 Anne Baxter como Nefertari
 Edward G. Robinson como Datán
 Yvonne De Carlo como Séfora
 Debra Paget como Lilia
 John Derek como Xosué
 Cedric Hardwicke como Seti I
 Nina Foch como Bithiah
 Martha Scott como Iochabel
 Judith Anderson como Memnet
 Vincent Price como Baka
 John Carradine como Aharón
 Olive Deering como Miriam
 Douglass Dumbrille como Xanes
 Frank de Kova como Abiram
 Henry Wilcoxon como Pentaur
 Eduard Franz como Xetró
 Donald Curtis como Mered
 Lawrence Dobkin como Hur Ben Caleb
 H. B. Warner como Amminadab
 Julia Faye como Elisheba
 Lisa Mitchell, Noelle Williams, Joanna Merlin, Pat Richard, Joyce Vanderveen e Diane Hall como as fillas de Xetró
 Abbas El Boughdadly como condutor de carro de Ramsés
 Fraser Heston como Moisés de neno
 John Miljan como o cego
 Francis J. McDonald como Simón
 Ian Keith como Ramsés I
 Paul De Rolf como Eleazar
 Woodrow Strode como o rei de Etiopía
 Tommy Duran como Gershom
 Eugene Mazzola como fillo de Ramsés (Amun)
 Ramsay Hill como Coré
 Joan Woodbury como muller de Coré
 Esther Brown como princesa Tharbis
 Babette Bain como Miriam de pequena (front page newspaper story with video, Sarasota, Florida) Photo as Miriam .

 Notas 

 Véxase tamén 

 Bibliografía 













 Ligazóns externas 

 Ficha en BoxOfficeMojo 
 Ficha en RottenTomatoes 

Categoría:Filmes de 1956
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por Cecil B. DeMille
Categoría:Filmes sobre cristianismo
Categoría:Filmes sobre xudaísmo
Categoría:Filmes de Paramount Pictures
Categoría:Filmes ambientados no Antigo Exipto
Categoría:Filmes baseados no Antigo Testamento
Categoría:Filmes sobre a escravitude
Categoría:Filmes preservados no National Film Registry
Categoría:Filmes de 1956 con versión en galego